EUROOPAN YHTEISÖJEN KOMISSIO 
Bryssel, 25.07.1997 
KOM(97)417 1opull. 
ASETUKSEN NrO 1469/95 ("MUSTA LISTA") SOVELTAMISTA KOSKEVA KERTOMUS 
EUROOPAN PARLAMENTILLE JA NEUVOSTOLLE 
(komission esittämä) 

ASETUKSEN N.O 1469/95 ("MUSTA LISTA") SOVELTAMISTA KOSKEVA KERTOMUS 
EUROOPAN PARLAMENTILLE JA NEUVOSTOLLE 
1. Eräiden EMOTRin tukiosastosta rahoitettujen toimien edunsaajien osalta 
toteutettavista toimenpiteistä annetulla neuvoston asetuksella N:o 1469/951 otettiin 
käyttöön tunnistamis- ja tiedonantojärjestelmä. Jäsenvaltiot toteuttavat ehkäiseviä 
toimenpiteitä niiden toimijoiden kohdalla, joita pidetään epäluotettavina (tehostettu 
valvonta, maksujen lykkääminen, poissulkeminen), merkitsevät nämä toimijat 
"mustalle listalle" ja antavat tästä tiedon komissiolle, joka puolestaan välittää tiedon 
muille jäsenvaltioille, jotta ne voisivat tarkistaa kyseisten toimijoiden toiminnan ja 
luotettavuuden omalla alueellaan. 
Edellä mainitun asetuksen 7 artiklan mukaan komission on esitettävä kahden 
vuoden kuluttua asetuksen voimaantulosta kertomus tämän asetuksen soveltamisesta 
ja tehtävä saatujen kokemusten perusteella ehdotus mahdollisesti tarvittaviksi 
muutoksiksi. 
2. Asetus N:o 1469/95 tuli voimaan 6.7.1995. Sen soveltamista koskevat 
yksityiskohtaiset säännöt määriteltiin 24.4.1996 annetulla komission asetuksella Nro 
745/962. Tämä asetus tuli voimaan 28.4.1996 ja sitä on sovellettu 1.7.1996 lähtien. 
Sillä täsmennetään erityisesti tunnistamis- ja tiedonantojärjestelmän soveltamisala 
ottamalla käyttöön 100 000 ecun kynnys. Tämän seurauksena tunnistamis- ja 
tiedonantojärjestelmää voitiin todellisuudessa toteuttaa vain yhden vuoden ajan. 
1 UYVl.N.ol. 145,29.6.1995, s.l 
2 l-YVLN:oL 102, 25.4.1996, s. 15 
Järjestelmän konkreettinen toteuttaminen vaati muutamia käytännön säännöksiä: 
- Asetuksen N:o 745/96 5 artiklan 1 kohdan mukaisesti jokainen jäsenvaltio 
nimeää yhden toimivaltaisen viranomaisen tekemään tiedonantoja tunnistamis- ja 
tiedonantojärjestelmän puitteissa. Kaikki jäsenvaltiot olivat 1.8.1996 mennessä 
nimenneet tiedonantojärjestelmään osallistuvan toimivaltaisen viranomaisen. 
- Asetuksen 5 artiklan 2 kohdassa määritellään komissiolle annettavat tiedot ja 
säädetään, että komissio sopii jäsenvaltioiden kanssa yhdenmukaisesta 
lomakkeesta, jota toimivaltaiset viranomaiset käyttävät näissä tiedonannoissa 
Tämän lomakkeen sisältö (kappale A jäsenvaltion alkuperäistä tiedonantoa varten 
ja kappale B muiden jäsenvaltioiden vastauksia varten) määriteltiin lopullisesti 
sääntöjenvastaisuuksia ja keskinäistä avunantoa käsittelevän työryhmän 
26.6.1996 pitämässä kokouksessa jäsenvaltioiden kanssa saavutetun 
yksimielisyyden perusteella 4.12.19963 tehdyllä komission päätöksellä. 
- Asetuksen N:o 745/96 10 artiklan 2 kohdassa säädetään, että jäsenvaltioiden on 
ilmoitettava komissiolle toteutetuista kansallisista lisätoimenpiteistä ennen 
1.10.1996. Huolimatta komission nimenomaisista kehotuksista vain kuusi 
jäsenmaata4 oli toimittanut komissiolle tiedon toteutetuista kansallisista 
lisätoimenpiteistä 30.6.1997 mennessä. 
- Asetuksen N:o 745/96 11 artiklan 4 kohdassa säädetään, että komission on 
julkaistava Euroopan yhteisöjen virallisessa lehdessä tiedonanto tämän 
tunnistamis- ja tiedonantojärjestelmän toteuttamisesta. Tiedonanto, johon sisältyy 
muun muassa luettelo jäsenvaltioista järjestelmään osallistuvista toimivaltaisista 
viranomaisista, julkaistiin 5.12.19965. 
Komissio oli vastaanottanut 30.6.1997 mennessä vain neljä tiedonantoa, joissa 
ilmoitettiin taloudellisen toimijan merkitsemisestä "mustalle listalle"; nämä 
tiedonannot olivat peräisin kolmesta jäsenvaltiosta6. Kolmessa tiedonannossa oli 
kysymys vientituesta naudanlihan alalla ja yhdessä vientituesta sianlihan alalla. 
Kaikissa näissä tapauksissa oli tehostettu valvontaa, yhdessä tapauksessa oli sen 
lisäksi maksua lykätty. Vain pieni osa jäsenmaista oli reagoinut näihin 
tiedonantoihin ja ilmoittanut, ettei niiden alueella ollut tarvetta ryhtyä 
toimenpiteisiin kyseisten toimijoiden osalta. 
3 C (96) 3593 
4 Italia, Itävalta, Ruotsi, Saksa, Suomi, Yhdistynyt kuningaskunta 
5 EYVLN:oC 366, 5.12.1996, s. 11 
6 Alankomaat, Ranska, Yhdistynyt kuningaskunta 
-2 
5. Tiedonantojen vähäisyys selittyy ehkä osaksi sillä, että järjestelmän tehokkaan 
toteuttamisen vaatimat edellytykset (soveltamistoimet, joilla määritellään joitakin 
olennaisia seikkoja, toimivaltaisten viranomaisten nimeäminen, toimenpiteet, joilla 
asetus saatetaan osaksi kansallista lainsäädäntöä, sopimus käytettävistä lomakkeista) 
täyttyivät vasta huomattavasti perusasetuksen voimaantulon jälkeen. Lisäksi 
jäsenvaltioiden edustajien kanssa sääntöjenvastaisuuksia ja keskinäistä avunantoa 
käsittelevässä työryhmässä käydyissä keskusteluissa on ilmennyt, että jäsenvaltioilla 
on ollut tiettyjä vaikeuksia tähän järjestelmään totuttautumisessa. 
Lähitulevaisuudessa käyttöön otettava täysin tietokoneistettu tiedonantojärjestelmä 
(joka käyttää AFIS-verkostoa7) tulee helpottamaan viestinnän teknistä puolta. 
Jäsenvaltioilla oli kuitenkin tarpeeksi aikaa ilmoittaa tapauksista ja toteutetuista 
toimenpiteistä asetuksen N:o 1469/95 soveltamiseksi. Tässä yhteydessä on 
muistettava, että jokainen tiedonanto on toimitettava "viivytyksettä" ensimmäisen 
toteamisen jälkeen, jollainen on "toimivaltaisen hallinnollisen tai oikeudellisen 
viranomaisen ensimmäinen kirjallinen, myös sisäinen, arviointi" (asetuksen N:o 
1469/95 1 artiklan 1 kohta ja asetuksen N:o 745/96 5 artiklan 3 kohta). Mikäli tämä 
ensimmäinen väliarviointi osoittautuu perusteettomaksi hallinnollisen tai 
oikeudellisen menettelyn aikana, sitä voidaan tarkistaa (1 artiklan 2 kohta ja 
asetuksen N:o 745/96). 
Vertailtaessa tietoja, joita komissio on saanut asetuksen N:o 595/918 3 artiklan 
mukaisesti annettujen, vuotta 1996 koskevien tiedonantojen pohjalta, sekä 
komission ja jäsenvaltioiden yhdessä suorittamien tarkastusten tuloksia (UCLAF9), 
on pakko todeta, että "mustalle listalle" olisi ollut merkittävä huomattavasti 
enemmän toimijoita. Pelkästään vuodelta 1996 ja jo yksinomaan vientituen osalta 
(joka on yksi asetuksen N:o 1469/95 kattamasta kolmesta alasta) jäsenvaltiot 
ilmoittivat asetuksen N:o 595/91 3 artiklan mukaisesti 72 
sääntöjenvastaisuustapausta, joista jokainen ylitti 100 000 ecun kynnyksen10. 
Komissio (UCLAF) tutkii jäsenvaltioiden kanssa, miksi ne eivät ole ilmoittaneet 
enempää tapauksia asetuksen N:o 1469/95 mukaisesti. Lisäksi se tutkii, mitä 
menettelyä olisi noudatettava pääsihteeristössä/UCLAFissa parhaillaan tutkittavissa 
tapauksissa, jotka saattavat täyttää asetuksessa N:o 1469/95 määritellyt edellytykset. 
7 Antifraud Information System, petosten torjunnan tietojärjestelmä 
8 EYVLN:oL 67, 14.3.1991, s. 11 
9 Petosten torjunnan koordinointiyksikkö 
10 Asetuksen N:o 745/96 1 artiklan 2 kohdassa tarkoitetaan saman toimijan toteuttamien 
sääntöjenvastaisuuksien vuoden aikana syntynyttä kasautumaa 
-3 
Päätelmä 
Komissiolle annettujen harvalukuisten tiedonantojen perusteella ei tunnistamis- ja 
tiedonarttojärjestelmää voida perusteellisesti arvioida. Koska järjestelmän 
käynnistysvaikeuksien pitäisi nyt olla ohitse, komissio valvoo seuraavien 12 
kuukauden aikana tarkoin asetuksen N:o 1469/95 soveltamista jäsenvaltioissa sekä 
niiden toimenpiteiden osalta, joita toteutetaan epäluotettavina pidettävien 
toimijoiden kohdalla, että tiedoksiantamisen osalta. Sen jälkeen se toimittaa 
Euroopan parlamentille ja neuvostolle toisen kertomuksen, jossa tarkastellaan 
asetuksen mahdollista muuttamistarvetta. 
4-

ISSN 1024-4492 
KOM(97) 417 lopullinen 
ASIAKIRJAT 
FI 01 06 09 
Luettelonumero : CB-CO-97-422-FI-C 
ISBN 92-78-23727-2 
Huroopan yhteisöjen virallisten julkaisujen toimisto 
1.-2985 Luxemburg 
S